**Sådan arrangeres og afholdes udvidet mentalbeskrivelse.**

**Dette skal klares i rigtig god tid før et arrangement:**

1. Først skal du som tovholder sikre dig at du har en specialklub eller anden godkendt arrangør bag dig.   
   *-Eventuelt finde en eller flere der vil være behjælpelig med arrangementet både i forberedelsen og på selve dagen hvor der er en del at gøre.*
2. Dernæst skal der findes en dato, hvor I ønsker at udvidet mentalbeskrivelse skal foregå.
3. Finde et egnet eller et i forvejen godkendt område, hvor det hele skal foregå.   
   *- Enten skal et nyt sted findes og godkendes af en af DKKs udvidede teamledere, eller et i forvejen godkendt areal (spørg evt. en udvidet teamleder om de kender til et godkendt område i nærheden).*
4. Booke en testbane (rekvisitterne) hos en baneholder og aftale hvornår den afhentes og tilbagebringes.   
   - Baneholder er Torben Nielsen. Kontaktinfo findes på listen over udvidet mentalbeskrivere på DKKs hjemmeside under Aktiviteter – Udvidet Mentalbeskrivelse.
5. Kontakte 5 personer fra DKKs liste over udvidet mentalbeskrivere og sikre, at de vil komme den pågældende dag og beskrive hunde.

1 af de udvidede mentalbeskrivere kan erstattes af 1 UMB-testleder, og 2 af de udvidede mentalbeskrivere kan erstattes af 2 godkendte A-figuranter eller 1 godkendt A-figurant og 1 DKK-mentalbeskriver (eller 1 B-figurant).  
*-1 af de 5 testpersoner skal være teamleder.*

1. Ansøge DKK om tilladelse til at afholde udvidet mentalbeskrivelse den pågældende dag.   
   I ansøgningen oplyses der:  
   Arrangør (specialklub)  
   Dato  
   Sted  
   Team (1 teamleder samt udvidet mentalbeskrivere, UMB-testleder, A-figuranter og DKK-mentalbeskriver/B-figurant).  
   Kontakt person ved tilmelding  
   Evt. om der er fortrinsret for en race.

Efter at ansøgningen er godkendt, får test-ansvarlig tilsendt relevante dokumenter pr mail.

1. Indbetale gebyr for leje af testbanen til DKK, når de relevante papirer om regler, godkendelse og andet er modtaget.
2. Sørge for at gennemlæse alle de dokumenter der bliver tilsendt til arrangementsansvarlig fra DKK så intet kommer bag på nogen.  
   *- regelsæt  
    - checkliste  
   - Forsikringsblanket  
   - Hundeliste  
   - Dopingreglement  
   - Foto reglement  
   - UMB-skema (udfyldes og anvendes til beskrivelsen)*
3. Invitere deltagere til udvidet mentalbeskrivelse og oplyse om deltagerpris. Annoncere på hundeweb, via sekretæren for mentalbeskriverudvalget, I klubblad, hjemmeside og lign. Evt. oplyse at egne racer har førsteret til pladserne, men at andre kan komme på, hvis der er ledige pladser 1 – 2 uger før.

***OBS ! Der må max. deltage 7 hunde pr. dag!***

**Dette skal aftales/forberedes, når arrangementet er godkendt af DKK, og dagen nærmer sig:**

1. Skrive til teamet og sikre at aftalen stadig er gældende.   
   *- Informere om stedet og oplyse den nøjagtige adresse samt mobilnummer på den, der befinder sig på pladsen fra morgenstunden.*
2. Udfylde ”UMB-skemaet” til DKK.

|  |  |  |  |  |
| --- | --- | --- | --- | --- |
| Arrangerende  specialklub: |  |  | DKK reg. nr.: |  |
| Ejers navn: |  |  | ID-nummer (chip eller tatovering) |  |
| Hund navn:  (stambogsnavn) |  |  | Teamleder: |  |
| Race: |  |  | UMB beskriverteam: |  |
| Testdato/sted: |  |  | (Beskrivere, testledere, figuranter) |  |

*- Udfyld ”hovedet” på testskemaet med hundens data og print 2 testskemaer pr. hund.*

1. Lave en tidsplan til teamet/hundeførerne med dagens program.   
   *- Aftal evt. med teamleder om, hvornår første hund skal starte, og hvornår der skal være frokost. Hundene sættes almindeligvis på med 1 time og 15 minutters mellemrum. Frokostpause ca. 30 minutter. – se vedlagte*
2. Sende tidsplan incl. bekræftelsesblanket vedr. forsikring mv. til hundeførerne med alle relevante oplysninger: tid og sted.
3. ”personale” tilstede på dagen  
   *- Da der skal serveres morgenmad med kaffe og the, mælk, frokost og drikkevarer til hele dagen, evt. eftermiddagskaffe og lidt sødt eller frugt, skal man være enige om, hvem der indkøber til dette, og hvem der vil være tilstede på testdagen og sørge for forplejningen. Husk at forhøre om der er særlige hensyn til testpersonalets mad. Der kan jo evt. være en vegetar eller andet.*
4. Aftale i klubben, hvem der står på pladsen og tager imod hundeførerne fra morgenstunden og får dem skrevet ind.
5. Aftale med teamlederen, hvornår teamet skal mødes på pladsen for at opsætte banen, og orientere om hvor mange hunde, der er tilmeldt. Evt. udsende tidsplanen med hundene til teamet.   
   Hold gerne kontakt med Teamlederen og opdater med racer og antal.
6. Informere den lokale politimyndighed om, at der skydes omkring 28 skud.

**På selve dagen:**

1. En arrangør, som vil være på pladsen med testbanen, når testpersonalet ankommer. Imens banen sættes op forberedes morgenmaden. Der skal være en stol til hvert testpersonale og et bord at spise ved.
2. En person, som vil være klar til at modtage hundeførerne og vise dem, hvor de må lufte hund, hvor de må parkere, og hvor de må opholde sig imens, der beskrives hunde.   
   *-Husk at hundene ikke må være i bilerne, hvis de står under fuld sol.*
3. Teamlederen vil efter morgenmaden informere hundeførerne om, hvordan dagen skal forløbe og hvilke hensyn, der skal være.
4. En person, der vil sørge for, at frokosten er klar, når testpersonalet kommer tilbage i frokostpausen.
5. Når alle hunde har været til mentalbeskrivelse, skal teamlederen have den udfyldte hundeliste, som skal sendes til DKK.   
   *-Da det er en officiel liste så husk at udfyld den, som der står skrevet i felterne. Det skal være hundenes stambogsnavn og nummer.* ***Ingen*** *kaldenavne på listen.*
6. Når testen er afsluttet, får arrangøren de udfyldte skemaer på alle hundene. Disse skal indsendes til DKK (pipa@dkk.dk).   
   -*Der vil også være et skema til hundeførerne. Det er op til arrangøren, om hundeførerne skal have deres skemaer efter hvert hold har været igennem (formiddagshold og eftermiddagshold), eller de bliver tilsendt.*
7. Arrangøren/klubben afregner beskriverteamet efter statens høje takst. Ved evt. samkørsel blandt beskriverteamet afregnes kun de reelle udgifter, den enkelte beskriver har haft.

Herudover henstiller vi til, at beskriverteamet, i stedet for den sædvanlige beskrivergave, honoreres med et honorar svarende til det, som ringpersonalet får i udstillingsringen” (300 kr.).  
*- evt. på klubbens egne afregningsbilag. Aftal gerne på forhånd, om beskriver teamet skal have overført eller kontanter.*

**Efter arrangementet:**

1. Arrangøren/ betaler registreringsgebyr til DKK, når skemaerne indsendes.
2. Spøgelsesdragter og diverse klude vaskes i sæbe uden parfume og skyllemiddel, tørres og afleveres sammen med testbanen til baneholderen. Det kan aftales med baneholder, at han/hun står for vask og transport af banen, hvis baneholder er en del af teamet.